Þingræður haldnar á Alþingi Íslendinga



Virðulegi forseti. Sjútvn. Nd. hefur haft mál þetta til athugunar og er sama sinnis og sjútvn. Ed. sem skilaði einróma áliti sínu og mælti með samþykkt þessa frv. sem n. hér í Nd. og gerir.



Virðulegi forseti. Ég held að ég verði að koma áleiðis til ráðh. og reyndar þingforseta líka þeirri óánægju sem hefur komið fram í þeirri n. sem ég er form. fyrir, sjútvn. Nd., og kom ljóslega fram nú í kvöld þegar við höfðum mál hetta til meðferðar og afgreiðslu, en bað er hinn knappi tími sem við höfðum til þess að fara yfir málið í u., þótt ég hins vegar hafi fengið staðfestingu á því að sjútvn. Ed. átti þess kost að skoða málið mjög gaumgæfilega og hefur lagt fram nokkrar brtt. við frv. Við í n. hér í hv. d. erum sammála um að mæla með þeim brtt. sem komu frá Ed. og hafa verið samþ. þar. Segja má máske að meginatriðið sé það að í stað þriggja deilda, sem frv. gerir ráð fyrir, verði þær fjórar samkv. frv. eins og það er nú. Ég viðurkenni það fúslega og ég held að ég megi þar mæla um fyrir flest okkar í hv. n., að eins og máske oft og tíðum er venja á síðustu klukkustundum þingsins, þá gefst ekki tími fyrir síðari d. að fara nógu ítarlega í viðkomandi mál. En eftir að ég hafði talað nú áðan við fulltrúa úr n. Ed. og þeir tjáð mér að þeir hefðu skoðað málið mjög samviskusamlega og haft það lengi til athugunar, þá hefur mér heimilast fyrir hönd okkar í n. að mæla með samþykkt þess með þeim breytingum, sem á hafa orðið í Ed. En eins og segir í nál., tekur Sighvatur Björgvinsson ekki afstöðu til málsins.



Virðulegi forseti. Ég vil taka það fram að hér er um stórmál að ræða. Það er verið að koma á fót nýrri stofnun um framleiðslueftirlit með sjávarafurðum. Sú n., sem um málið fjallaði í Nd., fékk nákvæmlega 41/2 mínútu til þess að ganga frá áliti sínu og móta afstöðu til málsins. Ég treysti mér ekki á svo skömmum tíma til þess að móta mér skoðun á þessu, hvort heldur er að vera með því eða á móti, þannig að ég mun ekki taka þátt í að afgreiða þetta mál. Ég skil það mætavel út af fyrir sig að það liggi á að afgreiða mál eins og þetta, en ég vil mjög kvarta undan því að n., sem á að fjalla um þetta mál í þessari hv. d., fær ekki rýmri tíma en henni gafst í kvöld. Ég vil beina því til forseta, ráðh. og nefndarformanna, að þegar á að afgreiða mál eins og hér er gert og vitað er að skammur tími er til stefnu, hvort væri þá ekki ráð til þess að flýta fyrir afgreiðslu mála og til þess að menn gætu gefið sér tíma til þess að kynnast þeim, að nefndir beggja d. hefðu sameiginlega fundi þar sem um slík mál væri fjallað. Um þetta mál hefði ég talið eðlilegt, fyrst afgreiða átti málið á svo skömmum tíma, að sjútvn. Nd. hefði verið boðið a.m.k. að eiga aðild að fundum með sjútvn. Ed. um þetta mál því að sá háttur hefur oft verið á hafður undir svipuðum kringumstæðum. Og ég vil eindregið vonast til þess, að ef horfur eru á því fyrir annir að vori að slík mál kunni að koma upp sem vitað er fyrir fram að muni bera seint að í þinginu, að þá verði sá háttur á hafður að nefndir þær, sem um málið eiga að fjalla í báðum deildum, geri það þá á sameiginlegum fundum, til þess að það þurfi ekki að koma upp að n. annarrar d. fái 5–6 mínútur til þess að ljúka því að taka afstöðu til slíks máls. En sem sagt, eins og ég segi, ég mun ekki taka afstöðu til þessa frv. Ég þekki það ekki nógu vel til þess. Ég mun ekki leggjast gegn því og ég mun ekki heldur greiða atkv. með því. En ég fer þess eindregið á leit við forseta, ráðh. og formenn n. að þeir reyni að leggja niður svona starfshætti sem ég tel ámælisverða.